CELEX: C2005/031/31
Language: et
Date: 2005-02-05 00:00:00
Title: Kohtuasi C-509/04: Eelotsusetaotlus, mille esitas Hoge Raad der Nederlanden 10. detsembri 2004. aasta otsusega kohtuasjas Magpar VI B.V. v. Staatssecretaris van Financiën

5.2.2005   
            
            
               ET
            
            
               Euroopa Liidu Teataja
            
            
               C 31/15
            
         Eelotsusetaotlus, mille esitas Hoge Raad der Nederlanden 10. detsembri 2004. aasta otsusega kohtuasjas Magpar VI B.V. v. Staatssecretaris van Financiën
   (Kohtuasi C-509/04)
   (2005/C 31/31)
   Kohtumenetluse keel: hollandi
   Euroopa Ühenduste Kohus on saanud Hoge Raad der Nederlanden'i 10. detsembri 2004. aasta otsusega esitatud eelotsusetaotluse kohtuasjas Magpar VI B.V. v. Staatssecretaris van Financiën, mis saabus kohtukantseleisse 13. detsembril 2004.
   Hoge Raad der Nederlanden küsib Euroopa Kohtult eelotsust järgmistes küsimustes:
   
               1.
            
            
               Kas direktiivi 69/335/EMÜ, (1) muudetud direktiiviga 73/79/EMÜ, (2) artikli 7 lõike 1 punkti bb tuleb tõlgendada nii, et kui äriühing viie aasta jooksul pärast aktsiate omandamist kapitalimaksust vabastatud aktsialiitumise tagajärjel ei oma enam neid aktsiaid, kuna äriühing, mille aktsiatega on tegu, on ühendatud, kohaldatakse direktiivi ülalviidatud sätte tingimusi ülevõtva äriühingu aktsiatele?
            
         
               2.
            
            
               Kas küsimuse 4.1 juures on oluline, et äriühing, mille aktsiatega oli tegu, lõpetas tegevuse seadusjärgse ühinemise tagajärjel teise äriühinguga (BW artikkel 2:311(1)), nii et ei saa otseselt rääkida aktsiate võõrandamisest?
            
         
      (1)  Nõukogu 17. juuli 1969. aasta direktiiv 69/335/EMÜ kapitali suurendamise kaudse maksustamise kohta (EÜT L 249, lk 25).
   
      (2)  Nõukogu 9. aprilli 1973. aasta direktiiv 73/79/EMÜ, millega muudetakse direktiivis kapitali suurendamise kaudse maksustamise kohta artikli 7 lõike 1 punktiga b sätestatud teatavate äriühingute ümberkorraldustehingute vähendatud kapitalimaksumäära kohaldamisala (EÜT 1973, L 103, lk 13).